08/03/2012 | Administración LocalMunicipal
Cambre
Cesión de uso dun local á Cruz Vermella Española

O Pleno da Corporación, na súa sesión ordinaria do día 23 de febreiro de 2012, adoptou, entre outros, o acordo que se transcribe a continuación: Primeiro: Cualificar como ben patrimonial o local sito na urbanización da Barcala, con enderezo en praza Amador e Daniel, n.º 24, que forma parte do inscrito no Rexistro da Propiedade número tres da Coruña, número de finca 24.425, tomo 2.569, libro 263, folio 143, alta 2. Segundo: Ceder gratuitamente o uso de 147,11 metros cadrados do local sito na urbanización da Barcala, con enderezo en praza Amador e Daniel, n.º 24-A, á institución humanitaria de carácter voluntario e de interese público, Cruz Vermella Española, coa finalidade de que implante no noso Concello as actividades sociais que lle son propias, adecuando as ditas actividades ás necesidades concretas do Concello de Cambre, e colabore nos distintos programas municipais que se desenvolvan en beneficio dos habitantes máis desfavorecidos desta localidade (atención a persoas maiores, acollemento familiar, alimentos para a solidariedade, animación hospitalaria, inserción sociolaboral, teleasistencia domiciliaria, etc…). Terceiro: A cesión terá un periodo de duración de quince anos dende a finalización das obras de reparación e acondicionamento, acreditada mediante a presentación, no Rexistro Xeral do Concello, do certificado final de obra. Este prazo será prorrogable, de forma expresa e por mutuo acordo, por cinco anos. Cuarto: Procederá a reversión do ben no caso de non destinarse este ao fin previsto unha vez rematadas as obras de acondicionamento e reparación ou deixase de destinarse posteriormente, no caso de non executarse as obras de reparación e acondicionamento por parte da entidade beneficiaria, ou por razóns de interese xeral debidamente apreciadas por este órgano, sen dereito a indemnización. Os bens cedidos revertirán ao patrimonio municipal, no seu caso, con todas as súas pertenzas e accesións, tendo dereito o concello a percibir, logo de tasación pericial, os detrimentos experimentados no ben cedido. En todo caso, o acto polo que se acorde a revogación unilateral e a reversión do ben estará debidamente motivado e precedido dos correspondentes informes técnicos. Quinto: Os gastos correntes e de conservación e mantemento do local cedido serán por conta da entidade beneficiaria. Sexto: Expoñer o expediente a información pública polo prazo de un mes no Boletín Oficial da Provincia da Coruña e no taboleiro de anuncios do concello para os efectos de presentar alegacións, isto de conformidade cos artigos 8.2 e 110.1. f) do Real decreto 1.372/1986, de 13 de xuño, polo que se aproba o Regulamento de bens das entidades locais. No suposto de que non se presenten alegacións, entenderase elevado a definitivo o acordo adoptado. Sétimo: Comunicar o acordo definitivo á Dirección Xeral de Administración Local da Consellería de Presidencia, Administracións Públicas e Xustiza da Xunta de Galicia, de conformidade co artigo 109.2 “in fine” do RBEL. Oitavo: Formalizar o acordo definitivo en escritura pública e inscribilo no Rexistro da Propiedade e no Inventario de Bens que se está a elaborar, de conformidade cos artigos 113 e 151.2 da LPAP e 20 do RBEL. Cambre, 27 de febreiro de 2012 O alcalde Manuel Rivas Caridad